*Materiál na rokovanie obecného zastupiteľstva v Tekovských Lužanoch*

*Správa hlavnej kontrolórky obce z vykonanej kontroly*

*Návrh na uznesenie:*

*Obecné zastupiteľstvo v Tekovských Lužanoch*

*a/ prerokovalo správu hlavnej kontrolórky obce*

*b/ berie na vedomie výsledky kontroly v s.r.o zriadenej obcou Tekovské Lužany*

*Správa vypracovaná v súlade s ustanovením §18f odsek 1 písmeno d/ zákona č. 369/1990 Zb. o obecnom zriadení v znení neskorších predpisov*

*Kontrolovaný subjekt: Lužianska servisná spoločnosť s.r.o IČO: 52 044 858*

*Predmet vykonanej kontroly:*

 *Kontrola čerpania finančných prostriedkov z príspevku od obce v roku 2019 – Lužianska servisná spoločnosť s.r.o*

*Kontrolované obdobie: 01.01.2019 - 31.12.2019*

*Zákonné predpisy použité pri kontrole:*

*1.Zákon SNR č. 369/1990 Zb. o obecnom zriadení*

*2. Zákon č. 513/1991 Zb. Obchodník zákonník v znení neskorších predpisov*

*3. Zákon SNR č. 138/1991 Zb. o majetku obcí*

*4. Zákon č. 523/2004 Z.z. o rozpočtových pravidlách verejnej správy a o zmene a doplnení niektorých zákonov*

*5. Zákon č. 583/2004 Z.z. o rozpočtových pravidlách územnej samosprávy a o zmene a doplnení niektorých zákonov*

*Interné predpisy obce:*

1. *Zásady hospodárenia s majetkom obce doplnené vrátane dodatku VZN č. 2/2020*
2. *Štatút obce Tekovské Lužany*

*Doklady kontrolovaného subjektu predložené pri kontrole:*

1. *Zakladateľská listina o založení spoločnosti s ručením obmedzeným*
2. *Osvedčenie o živnostenskom oprávnení*
3. *Zmluva o bežnom účte a balíku produktov a služieb ČSOB zriadených ku dňu 20.12.2018*
4. *Mandátna zmluva uzatvorená podľa §566 Obchodného zákonníka*
5. *Účtovná závierka mikroúčtovnej jednotky k 31.12.2019*
6. *Kniha odoslaných faktúr k 31.12.2019*
7. *Bankové výpisy za rok 2019*
8. *Kniha odoslaných faktúr k 31.12.2019*
9. *Hlavná kniha za rok 2019*

*Podklady ku kontrole predložila osoba zodpovedná za spracovanie účtovníctva p. Somogyiová.*

*Kontrola vykonaná v termíne od 20.12.2020 – 15.02..2020 s prerušením .*

*Ku kontrole:*

*Obecné zastupiteľstvo v súlade s ustanovením §11 odsek 4 písm. „l“ zákona SNR č. 369/1990 Zb. o obecnom zriadení v znení neskorších predpisov rozhodnutím schválilo založenie obchodnej spoločnosti s majetkovou 100% účasťou obce, jediný spoločník.*

*Obchodné meno zakladateľa: Obec Tekovské Lužany*

*Sídlo zakladateľa : SNP 43 , 935 41 Tekovské Lužany*

*Obchodné meno spoločnosti: Lužianska servisná spoločnosť s.r.o*

*IČO: 52 044 858*

*Sídlo: SNP 43 , 935 41 Tekovské Lužany*

*Základné imanie spoločnosti: 5 000 EUR*

*Peňažný vklad Zakladateľa spoločnosti vo výške 5000 EUR bol splatený v plnej výške vkladu pri podpise Zakladateľskej listiny. Štatutárnym orgánom je konateľ. Najvyšším orgánom spoločnosti je valné zhromaždenie.*

*V majetkovoprávnych záležitostiach obce podľa §16 ods.3 a §6 ods. 4 Štatútu obce Tekovské Lužany koná v mene obce starosta.*

*Pre kontrolovaný subjekt bolo vydané Osvedčenie OU-LV-OZP-2019/017472-3 zo dňa 30.10.2019.*

*Prevádzkovane verejných kanalizácií II.kategórie , so vznikom živnostenského oprávnenia ku dňu 01.11.2019 je hlavnou vykonávanou činnosťou spoločnosti.*

*Obchodná spoločnosť bola založená s cieľom na realizáciu prevádzkovania stavby „Obecná kanalizácia Tekovské Lužany“ a ČOV po dokončení diela , s plnením úloh samosprávnej pôsobnosti obce, pri nakladaní s odpadovými vodami pre občanov obce Tekovské Lužany. Stavba bola financovaná z prostriedkov EÚ a ŠR . Na základe Protokolu o odvozdaní a prevzatí diela zo dňa 12.08.2020 bod 18. dielo ako celok „ obecná kanalizácia“ je v termíne od 01.07.2020 do 30.06.2021 v skúšobnej prevádzke .*

*Ku dňu ukončenia kontroly účtovná evidencia obecnej kanalizácie –stavba na účte obstarania v účtovnej evidencii obce k 31.12.2020 vykazované v EUR:*

|  |  |  |  |  |
| --- | --- | --- | --- | --- |
| *stavba* | *Projektová dokumentácia* | *práce zhotovenie prípojok* | *prečerpávacia šachta*  | *spolu cena stavby*  |
| *12 311 368,57* | *19 440* | *10 039,,97* | *444,00* | *12 341 292,54* |

*Na základe mandátnej zmluvy zo dňa 28.04.2016 medzi zmluvnými stranami Mandant : Obec Tekovské Lužany a Mandatár : Lužianska servisná spoločnosť s.r.o za účelom realizácie prevádzky obecnej kanalizácie a ČOV po skončení skúšobnej prevádzky .Predmetom zmluvy je úprava súboru činností ,ktoré mandatár bude vykonávať v prospech mandanta a na jeho účet, počas realizácie projektu výstavby kanalizácie a ČOV. Podľa článku II . odplata bod 1. pre mandatára v sume 1700 EUR mesačne .*

*Kontrolovaný subjekt v kontrolovanom období v roku 2019 bol v etape zabezpečenia realizácie projektu výstavby kanalizácie a ČOV, výnosy z prevádzkovanej živnosti predstavovali len príjmy , odmena mandatára od mandanta . Odmena bola vyplácaná v súlade s uzatvorenou mandátnou zmluvou čl.II .odsek 1 a odsek 2 za kontrolované obdobie v sume 15 301 EUR.*

|  |  |
| --- | --- |
| *druh nákladu* | *EUR* |
| *hrubé mzdy* | *13 324* |
| *odvody* | *4081* |
| *služby* | *340,60* |
| *ostatné poplatky, správne* | *133,50* |
| *spolu náklady* | *17 964,53* |

|  |  |
| --- | --- |
| *druh výnosu* | *EUR* |
| *tržby za vlastné výkony* | *15 301* |
| *spolu výnosy*  | *15 301* |

*Závery kontroly:*

*Kontrolovaný subjekt – obchodná spoločnosť účtovnú závierku za rok 2019 , ako mikroúčtovná jednotka zostavila k 30.06.2020 , podľa informácií účtovníčky obce ku dňu 30.06.2020 bola účtovná závierka za rok 2019 aj schválená. uložená v registri účtovných závierok a do zbierky listín v Obchodnom registri.*

*Konštatujem splnenie zákonnej povinnosti bola §23 odsek 2 písm. a/ zákona č.431/2002 Z.z. o účtovníctve v znení neskorších predpisov.*

*Výsledok hospodárenia za rok 2019 bola strata vo výške 2 663,53 EUR nakoľko ešte nebola prevádzkovaná živnosť obecnej kanalizácie a ČOV. Výnos obchodnej spoločnosti v roku 2019 predstavoval len príjem ,tržby za výkon plnenia zmluvných podmienok mandátnej zmluvy voči mandantovi Obci Tekovské Lužany.*

*Obchodná spoločnosť splnila zákonom predpísanú povinnosť v súlade s ustanovením §128 ods.1 Obchodného zákonníka , z konaného valného zhromaždenia bola vyhotovená zápisnica.*

*Odporúčam ,aby kontrolovaný subjekt predkladal ako samostatný materiál na rokovania obecného zastupiteľstva , aj z dôvodu ,že spoločnosť nemá ustanovené Zakladateľskou listinou zriadenie dozornej rady , nakoľko to nedefinuje legislatívny predpis ako povinnosť:*

1. *Ročnú výročnú správu pre OZ v lehote po schválení individuálnej účtovnej závierky*
2. *Návrhy konateľa v súlade s ustanovením §135 ods.2 Obchodného zákonníka o  vysporiadaní straty , prípadnom prerozdelení zisku*

*-čl. 3 ods. 8 Zásady hospodárenia s majetkom obce , účinné od 15.06.2015 , schválené uznesením č. 100/2015.*

*Odporúčam ,aby uzatvorené zmluvy obchodnej spoločnosti ,ako subjektu verejnej správy, boli zverejňované vrátane uzatvorených dodatkov*

*Iné plnenie nahradzujúce vlastné zdroje v zmysle ustanovenia §67c/ obchodného zákonníka obchodná spoločnosť v roku 2019 nemala, ani ako plnenie vyplatené z prostriedkov spoločníka to značí z rozpočtu obce Tekovské Lužany.*

*Počas výkonu kontroly boli vyhotovené fotokópie z účtovnej evidencie. Originály dokladov boli predložené k nahliadnutiu, a vrátené účtovníčke kontrolovaného subjektu.*

*Vypracovaný materiál dňa : 25.03.2021*